stanford-oval/wikipedia huggingface dataset:
רבי כרוספדאי

| --- | --- |

ציון קברו של רבי כרוספדאי בין עין זיתים לצפת, לפי מסורת מהמאה ה-16
 מקום פעילות:  ארץ ישראל
 תקופת הפעילות:  דור שלישי לאמוראי ארץ ישראל
 רבותיו:  רבי יוחנן
 תלמידיו:  רבי יונה, רבי יוסי
 בני דורו:  רבי אמי
 אב:  רבי שבתאי
רבי כרוספדאי היה אמורא ארץ ישראלי, בן הדור השלישי, בנו של רבי שבתאי. מתלמידי רבי יוחנן, שהביא דברים בשמו. מוזכר פעמים בודדות בתלמוד הבבלי ועשרות פעמים בתלמוד הירושלמי, שם שמו: רבי קריספא. גדולי האמוראים בדור הרביעי, רבי יונה ורבי יוסי, מוסרים מאמרים בשמו. נפטר בחיי רבי אמי.
באגדה מפורסמים הדברים שאמר לגבי ראש השנה:
אמר רבי כרוספדאי אמר רבי יוחנן: שלשה ספרים נפתחין בראש השנה, אחד של רשעים גמורין, ואחד של צדיקים גמורין, ואחד של בינוניים. צדיקים גמורין – נכתבין ונחתמין לאלתר לחיים, רשעים גמורין – נכתבין ונחתמין לאלתר למיתה, בינוניים - תלויין ועומדין מראש השנה ועד יום הכפורים. זכו – נכתבין לחיים, לא זכו – נכתבין למיתה.
בהלכה נקבעה הלכה כמותו שבן סורר ומורה נידון רק בתקופת זמן של שלושה חודשים בלבד, החל מזמן ההתבגרות ("הביא שתי שערות").
בספר הזוהר הוא נזכר מספר פעמים, ופעם אחת נוסף לשמו התואר "חמיד ליבא", שפירושו "חמוד הלב". בין השאר הוא מוזכר שהוא עלה לתורה רק בעליה של "שישי" בשבת, שזו עלייתו של הצדיק. מכאן כנראה המקור לעליית ה"צדיק" בתנועת החסידות, ב"שישי" בשבת. כמו כן מסופר שכאשר חלה, ביקרו אצלו רבי יוסי בן קיסמא וחכמים, וביום השבת חשבו שנפטר, אך לאחר מכן במוצאי שבת ראוהו חי.
מקור השם כנראה מהמילה κράσπεδα (קרַספֶּדַה) ביוונית עתיקה, שפירושה ציצית, בדומה לשמות כמו "בן ציצית" שהיו נפוצים בתקופת המשנה ותקופת התלמוד.
קברו

רבי חיים ויטאל, מקובל בולט בן המאה ה-16, זיהה את קברו בין עין זיתים לצפת. את המקום הוא מזהה בשם רבו האר"י.
המקום אותו תיאר אותר בדיוק והוא משמש מוקד לעלייה לרגל.
הערות שוליים

↑  הזיהוי בין שני האישים מוכח, מלבד הדמיון בשם והיותם תלמידי רבי יוחנן, ממאמרו שיובא להלן, המובא גם בתלמוד ירושלמי, מסכת ראש השנה,  פרק א', הלכה ג' בשם רבי קריספא.
↑  תלמוד ירושלמי, מסכת מועד קטן,  פרק ג', הלכה ט'.
↑  תלמוד בבלי, מסכת סנהדרין, דף ס"ט, עמוד א'; רמב"ם הלכות ממרים פרק ז' הלכה ו'
↑  זהר שלח קסד, ב ופירוש הסולם שם
↑  ספר הזוהר, פרשת שלח, דף קסד, ב.
↑  זוהר חדש, רות, פרק א
↑  תלמוד בבלי מהדורת הרב שטיינזלץ, מסכת סנהדרין, דף ס"ט ע"ב.
↑  כרוספדאי, באתר צדיקים.קום.
| אמוראי ארץ ישראל |
| --- | --- | --- |
| הדור הראשון (עד 250) | אבא כהן ברדלא • אבא יודן •  רבי אושעיא • רבי אפס • בר קפרא • רבי בנאה • רבן גמליאל ברבי • רבי הלל • רבי חייא • רבי חנינא בר חמא •  חזקיה • רבי זכאי דכבול • יהודה בן רבי חייא • רבי יהודה נשיאה • רבי יצחק מגדלאה • רבי יוסי בן פטרוס • רבי יוסי בן שאול • רבי יונתן בן אלעזר • רבי ינאי • רבי יהודה בן קנוסא • רבי ירמיה (הראשון) • רבי יהושע בן לוי • רבי יוסי בן זמרה • רב כהנא (הראשון) • לוי בר סיסי • רבי נחוניא דמן חוורן • רבי שמעון בן יהוצדק • רבי שבתי |  |
| הדור השני (עד 280) | אבא דמן יפו • רבי אבא בר אבינא • רבי אבא בר זבדא • רבי אבא בר אחא • רבי אלעזר בן פדת • אילפא • רבי אביתר • רבי אפטוריקי • בר פדא • רבן גמליאל הרביעי • זעירי • רבי חייא בר יוסף • רבי חנינא תורתייא • רבי יוחנן •  רבי יהושע אוניא •  רבי יהודה בר נחמני • רבי יאשיה (אמורא) • רבי יצחק נפחא • רבי יוסי בר חנינא • רבי יעקב בר אידי • רב יוסף בריה דרבי יהושע בן לוי • רב כהנא (השני) • רבי לוי • רבי מנחם • רבי מני בר פטיש • רבי סימון •  ריש לקיש • רבי שמעון בר אבא • רבי שמואל בר נחמני • רבי שמלאי • רבי שמעון בן אליקים • רבי שמעון חסידא • רבי תנחום • רבי תנחום בר חנילאי |  |
| הדור השלישי (עד 310) | רבי אמי • רבי אסי • רבי אבהו • רבי אבין • רבי אבדימי דמן חיפה • רבי אייבו • רבי אבא בר פפא • רב אושעיא • אמי ורדינאה • אבא בר קורייה • רבי אבא דמן עכו • רבי אבא הראשון • רבי אלכסנדרי • אבימי בר פפי • רבי אלעאי • רבי אבא מקרטיגנא • רבי אחא בר חנינא • רבי אבא בר ממל • רבי בנימין בר יפת • רבי חלבו • רבי חמא בר עוקבא • רבי חנינא בן עגיל • רבי חנינא בר פפא • רבי חנינא בן פזי • רב הושעיא • רבי זירא • רבי חייא בר אבא • רבי חנינא בר פפי • רב חנינא • רבי ירמיה (השני) • רבי יהודה נשיאה השני • רבי יוסי דמן יוקרת • רבי יודן בן ישמעאל • רבי יהודה בן פזי • רבי יצחק בר אבא • רבי יצחק • רבי יצחק עטושיא • רבי כרוספדאי • עולא • רבי עוירא • רבי ענני בר ששון • רבי פדת •  רבי פנחס בר חמא • רבי פרידא • רבה בר בר חנה • רבי שילא איש כפר תמרתא • רב שמואל בר יהודה • רב שמואל בר רב יצחק • תחליפא בר מערבא |  |
| הדור הרביעי (עד 340) | רבי אחא • רבי אבא בר זבינא • רבי אבא בר כהנא • רבי אבא בר פפי • רב אויא • אבימי בריה דרבי אבהו • אבימי בר טובי • רבי ברכיה • רבן גמליאל החמישי • אבא אושעיא איש טריא • רבי זריקא • חסא דאשתמוע • רבי חלקיה • רבי חזקיה • רבי ירמיה • רבי יונה • יצחק בן אלישיב • רבי יוסנא • רבי יהודה בר טיטס • רב יהודה בר שילא • רבי יהושע דסכנין • רבי יוסי צידוניא • יעקב איש כפר נבוריא |  |
| הדור החמישי (עד 380) | הלל נשיאה • רב חנניה • רבי יהודה בר שלום • רבי יוסי ברבי בון • רבי יוסי בר זבידא • רבי יונה בוצרייא • רבי יוסטא בר שונם • רבי מנא • רבי מתניא • רבי שמעון בר כרסנא |  |
| הדור השישי (עד 410) | רבי אבא (השלישי) • רבי יהודה נשיאה השלישי • רבי תנחומא • רבי שמואל בן רבי יוסי ברבי בון |  |
| לרשימת אמוראי בבל | לרשימת אמוראי בבל |  |
ריצ'רד המילטון (כדורסלן)

| --- | --- |

 לידה:  14 בפברואר 1978 (בן 46) פנסילבניה שבארצות הברית
 עמדה:  קלע
 גובה:  2.01 מטר
 מספר:  32
 מכללה:  אוניברסיטת קונטיקט
 דראפט:  בחירה שביעית, 1999 וושינגטון ויזארדס
 קבוצות כשחקן
 1999–2002   2002–2011   2011–2013:  וושינגטון ויזארדס   דטרויט פיסטונס   שיקגו בולס
 הישגים כשחקן
 זכייה באליפות ה-NBA‏ (2004)   שלוש בחירות למשחק האולסטאר (2006–2008)   זכייה באליפות ליגת המכללות (1999)
ריצ'רד "ריפ" המילטון (אנגלית: Richard "Rip" Hamilton; נולד ב-14 בפברואר 1978 בקואטסוויל, פנסילבניה) הוא כדורסלן עבר אמריקאי, ששיחק בעמדת הקלע. גובהו 2.01 מטרים.
ביוגרפיה

המילטון שיחק בתיכון "קואטסוויל" בעיר הולדתו והיה לקלעי המוביל בו (בטרם נעקף בידי ג'ון אלן) ולאחר מכן עבר לשחק במדי אוניברסיטת קונטיקט, בה הוכרז כ-"שחקן המצטיין" כאשר זכה עימה בטורניר ה-NCAA בשנת 1999.
בשלוש העונות הראשונות שלו ב-NBA, שיחק המילטון בוושינגטון ויזארדס. בשנת 2002 הוא נמסר בעסקה לדטרויט פיסטונס בתמורה לג'רי סטקהאוס. המילטון השתלב טוב בקבוצתו החדשה והוא זכה עימה באליפות ה-NBA לשנת 2004.
בעונת האליפות סבל המילטון משבר באף במשך זמן רב, בעקבות כאב זה עבר ניתוח באף ותקוותו האחרונה להישאר בליגה ולעזור לקבוצתו להגיע לאליפות הייתה חבישת מסיכה שתגן על פניו בזמן המשחק. המילטון חבש את המסיכה על פניו בכל משחק כדי למנוע פגיעה באפו, פגיעה כזו יכלה לסיים את קריירת הכדורסל שלו.
רבים משווים את סגנון משחקו של המילטון לסגנון המשחק של השחקן רג'י מילר שפרש בעונת 2004/2005 (גם מילר עצמו משווה את סגנון משחקו של המילטון לזה שלו) בעיקר בשל תנועתו המהירה והמתוחכמת ללא הכדור ויכולת הקליעה שלו.
בנוסף, המילטון מצטיין בג'אמפים שלו, תפיסת הכדור מיד לאחר שברח מהשומר וזריקה מידית לסל באחוזים גבוהים.
ב-9 בפברואר 2006, בפעם הראשונה בקריירה שלו, נבחר המילטון על ידי מאמני המזרח ב-NBA להיות על הספסל של קבוצת המזרח במשחק האולסטאר יחד עם עוד 3 מחבריו לקבוצה (ראשיד וולאס, בן וולאס וצ'אנסי בילאפס). במשחק קלע המילטון 6 נקודות ב-13 דקות.
בנוסף להופעתו באולסטאר, הציג המילטון בעונת 2005/2006 עונת שיא בקריירה כשממוצע הנקודות שלו עומד על 20.1 נקודות למשחק והאחוזים שלו מטווח השלוש ומהשדה עולים באופן משמעותי משנים עברו. במהלך העונה קיבל המילטון זימון לנבחרת ארצות הברית בכדורסל לקראת הטורנירים אשר יחלו ב-2007 וימשיכו דרך אולימפיאדת בייג'ינג ב-2008. המילטון דחה את הצעה בטענה שהוא רוצה להתמקד בעזרה לקבוצתו להשבת תואר האליפות של ה-NBA לדטרויט.
באמצע עונת 2006/2007, נבחר המילטון לעלות מהספסל במשחק האולסטאר השני בקריירה שלו, בחירה אשר מתבצעת על ידי מאמני ה-NBA. ממוצעיו של המילטון בעונה זו היו 19.8 נקודות ו-3.8 אסיסטים למשחק.
בעונת 2007/2008 נבחר המילטון בפעם השלישית ברציפות לעלות מהספסל במשחק האולסטאר, שוב עם חברו לקבוצה צ'אנסי בילאפס. בנוסף השתתף בתחרות השלשות אך נופה בשלב הראשון. ממוצעיו של המילטון בעונה זו היו 17.7 נקודות ו-4.1 אסיסטים למשחק.
לקראת עונת 2011/2012 עבר ריצ'רד לשחק בקבוצת שיקגו בולס, וב-10 ביולי 2013 היה לשחקן חופשי, לאחר שהקבוצה בחרה שלא להאריך את חוזהו.
ב-26 בפברואר 2015 הודיע רשמית על פרישתו ממשחק.
ב-26 בפברואר 2017 הפרישה דטרויט פיסטונס את חולצתו, מספר 32.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % לשלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1999/2000 | וושינגטון | 71 | 12 | 19.3 | 0.420 | 0.364 | 0.774 | 1.8 | 1.5 | 0.4 | 0.1 | 9.0 |
| 2000/2001 | וושינגטון | 78 | 42 | 32.3 | 0.438 | 0.274 | 0.868 | 3.1 | 2.9 | 1.0 | 0.1 | 18.1 |
| 2001/2002 | וושינגטון | 63 | 57 | 35.0 | 0.435 | 0.381 | 0.890 | 3.4 | 2.7 | 0.6 | 0.2 | 20.0 |
| 2002/2003 | דטרויט | 82 | 82 | 32.2 | 0.443 | 0.269 | 0.833 | 3.9 | 3.5 | 0.8 | 0.2 | 19.7 |
| 2003/2004 | דטרויט | 78 | 78 | 35.5 | 0.455 | 0.265 | 0.868 | 3.6 | 4.0 | 1.3 | 0.2 | 17.6 |
| 2004/2005 | דטרויט | 76 | 76 | 38.5 | 0.440 | 0.305 | 0.858 | 3.9 | 4.9 | 1.0 | 0.2 | 18.7 |
| 2005/2006 | דטרויט | 80 | 80 | 35.3 | 0.491 | 0.458 | 0.845 | 3.2 | 3.4 | 0.7 | 0.2 | 20.1 |
| 2006/2007 | דטרויט | 75 | 75 | 36.8 | 0.468 | 0.341 | 0.861 | 3.8 | 3.8 | 0.8 | 0.2 | 19.8 |
| 2007/2008 | דטרויט | 72 | 72 | 33.7 | 0.484 | 0.440 | 0.833 | 3.3 | 4.2 | 1.0 | 0.1 | 17.3 |
| 2008/2009 | דטרויט | 67 | 51 | 34.0 | 0.447 | 0.368 | 0.848 | 3.1 | 4.4 | 0.6 | 0.1 | 18.3 |
| 2009/2010 | דטרויט | 46 | 46 | 33.7 | 0.409 | 0.297 | 0.846 | 2.7 | 4.4 | 0.7 | 0.1 | 18.1 |
| 2010/2011 | דטרויט | 55 | 39 | 27.2 | 0.429 | 0.382 | 0.849 | 2.3 | 3.1 | 0.7 | 0.1 | 14.1 |
| 2011/2012 | שיקגו | 28 | 28 | 24.9 | 0.452 | 0.370 | 0.784 | 2.4 | 3.0 | 0.4 | 0.0 | 11.6 |
| 2012/2013 | שיקגו | 50 | 45 | 21.8 | 0.429 | 0.308 | 0.857 | 1.7 | 2.4 | 0.5 | 0.1 | 9.8 |
| קריירה |  | 921 | 783 | 32.1 | 0.449 | 0.346 | 0.852 | 3.1 | 3.4 | 0.8 | 0.1 | 17.1 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % לשלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2002/2003 | דטרויט | 17 | 17 | 38.8 | 0.442 | 0.333 | 0.906 | 3.9 | 2.6 | 0.8 | 0.1 | 22.5 |
| 2003/2004 | דטרויט | 23 | 23 | 40.2 | 0.447 | 0.385 | 0.848 | 4.6 | 4.2 | 1.2 | 0.0 | 21.5 |
| 2004/2005 | דטרויט | 25 | 25 | 43.2 | 0.453 | 0.294 | 0.798 | 4.3 | 4.3 | 0.8 | 0.1 | 20.0 |
| 2005/2006 | דטרויט | 18 | 18 | 38.3 | 0.413 | 0.350 | 0.851 | 2.9 | 2.7 | 0.9 | 0.3 | 20.4 |
| 2006/2007 | דטרויט | 16 | 16 | 39.9 | 0.429 | 0.400 | 0.865 | 4.3 | 3.8 | 0.9 | 0.1 | 18.8 |
| 2007/2008 | דטרויט | 17 | 17 | 38.6 | 0.470 | 0.308 | 0.911 | 4.2 | 3.9 | 1.4 | 0.5 | 21.6 |
| 2008/2009 | דטרויט | 4 | 4 | 38.5 | 0.356 | 0.200 | 0.900 | 2.8 | 5.0 | 1.3 | 0.3 | 13.3 |
| 2011/2012 | שיקגו | 6 | 6 | 28.5 | 0.414 | 0.333 | 0.818 | 3.2 | 3.0 | 0.2 | 0.0 | 13.0 |
| 2012/2013 | שיקגו | 4 | 0 | 17.0 | 0.370 | 0.429 | 0.750 | 0.8 | 1.3 | 0.3 | 0.5 | 6.5 |
| קריירה |  | 130 | 126 | 38.8 | 0.439 | 0.340 | 0.860 | 3.9 | 3.6 | 0.9 | 0.2 | 19.8 |
הערות שוליים

↑  BULLS WAIVE GUARD RICHARD HAMILTON, NBA, July 10, 2013
↑  Brian Manzullo, Richard Hamilton retires after 14 seasons in NBA, Feb. 26, 2015
↑  מערכת וואלה! ספורט‏, בדרך לאוסקר: ראסל ווסטברוק רחוק 12 טריפל דאבלים מהיסטוריה, באתר וואלה, 27 בפברואר 2017
| --- | --- |
בקרת זהויות :  LCCN: no2005037720  VIAF: 68660838   WorldCat (עם VIAF): 68660838
רנה השני, דוכס לורן

רנה השני, דוכס לורן (בצרפתית: René II de Lorraine‏; 4 ביוני 1489 - 10 בדצמבר 1508), היה דוכס לורן בין השנים 1473–1508.
ביוגרפיה

רנה נולד ב-4 ביוני 1489 בבר-לה-דוק, לפרי השני, רוזן וודמון וליולנד, דוכסית אנז'ו, בתם של רנה מאנז'ו ואיזבל, דוכסית לורן. בשנת 1470 מת אביו, ורנה ירש את התואר רוזן וודמון. ב-9 בספטמבר 1471 התחתן רנה עם ז'אן ד'ארקור, אולם הנישואין בוטלו בשנת 1485. בשנת 1473 מת ניקולא הראשון, דוכס לורן, ורנה ירש את דוכסות לורן יחד עם אמו.
רנה אשר היה נתון ללחץ מצד לואי האחד עשר, מלך צרפת ושארל הראשון, דוכס בורגונדיה, חבר בתחילה לשארל, אולם לאחר מכן הפנה לו עורף וחבר למחנה של מלך צרפת. בשנת 1475 נאלץ רנה לעזוב את הדוכסות, לאחר פלישה של כוחות בורגונדיים, והוא חזר אליה רק לאחר מותו של שארל בקרב ננסי בשנת 1477. בשנת 1476 מתה סבתו מארי, רוזנת ארקור, ורנה ירש את התארים רוזן ארקור וברון אלבוף. בשנת 1478 השתלט לואי האחד עשר על אנז'ו ופרובאנס, ובתמורה העניק לרנה את הזכויות על דוכסות לוקסמבורג ורוזנות בורגונדי. בשנת 1482 סופחה רוזנות בורגונדי לצרפת ורנה קיבל אותה לחזקתו, אולם בשנת 1493 היא הוחזרה לבית הבסבורג, מאידך, דוכסות לוקסמבורג נשארה כל העת בידי ההבסבורגים, ללא שרנה יכול היה לממש עליה את זכויותיו. בשנת 1480 ירש רנה את דוכסות באר וצירף אותה לנחלותיו, ובשנת 1484 נקבע על ידי פייר השני, דוכס בורבון, שהיה עוצר הממלכה בשם שארל השמיני, מלך צרפת, שהדוכסות תהיה חלק בלתי נפרד מדוכסות לורן.
בשנת 1482 נסע רנה לאיטליה וניצח את דוכס פרארה בקרב אריה כבעל ברית של הרפובליקה של ונציה, ובשנת 1483 מתה אמו, ורנה ירש את טענותיה לממלכת נאפולי ולממלכת ירושלים. בשנת 1485 השתתף רנה במרד נגד שארל השמיני שנמשך עד לשנת 1488. ב-1 בספטמבר 1485 התחתן רנה עם פיליפה מחלרה, בתם של אדולף, דוכס חלרה וקתרין מבורבון, ממנה נולדו לו 12 ילדים. בשנת 1488 הציעו הנאפוליטנים לרנה את כתר ממלכת נאפולי, אולם שארל השמיני תבע אותו לעצמו.
ב-10 בדצמבר 1508 מת רנה בפיין במהלך ציד, ובנו אנטואן, דוכס לורן ירש את נחלתו ותאריו.
משפחתו

ב-1 בספטמבר 1485 התחתן רנה עם פיליפה מחלרה, בתם של אדולף, דוכס חלרה וקתרין מבורבון, ממנה נולדו לו 12 ילדים:
שארל מלורן (1486)
פרנסואה מלורן (1487)
אנטואן, דוכס לורן (1489–1544)
אן מלורן (1490–1491)
ניקולא מלורן (1493)
איזבל מלורן (1494)
קלוד, דוכס גיז (1496–1550)
ז'אן, הקרדינל של לורן (1498–1550)
לואי, רוזן וודמון (1500–1528)
קלוד מלורן (1502)
קתרין מלורן (1502)
פרנסואה מלורן (1506–1525)
רוז לזלי

| --- | --- |

לזלי, 2014
 לידה:  9 בפברואר 1987 (בת 37) סקוטלנדאברדין, סקוטלנד, הממלכה המאוחדת
 שם לידה:  Rose Eleanor Arbuthnot-Leslie 
 סוגה מועדפת:  דרמה, רומן פשע, סרט תיעודי 
 מדינה:  הממלכה המאוחדת 
 תקופת הפעילות:  מ-2008 
 מקום לימודים:  האקדמיה למוזיקה ולאמנויות הדרמה של לונדון  מילפילד  Ermitage International School 
 בן או בת זוג:  קיט הרינגטון (23 ביוני 2018–?) 
 מספר צאצאים:  2 
 פרופיל ב-IMDb
 
רוז אלאנור ארבות'נוט-לזלי (באנגלית: Rose Eleanor Arbuthnot-Leslie; נולדה ב-9 בפברואר 1987) היא שחקנית סקוטית. זכתה להכרה בינלאומית כשהחלה לגלם את דמותה של ייגריט, בסדרה "משחקי הכס".
ביוגרפיה

רוז לזלי נולדה באברדין, סקוטלנד וגדלה בטירת ליקליהד, מושבה העתיק של המשפחה מן המאה ה-15. אביה, סבסטיאן, הוא ראש המשפחה של הענף האברדיני של שבט לזלי. היא הילדה האמצעית מבין חמישה ילדים. הוריה הם גם הבעלים של טירת וורת'יל בריאן, אברדינשייר. סבי סבה היה גיירמו דה לנדה אסקנדון, ראש עיריית מקסיקו סיטי. בשנת 1900, ושוב פעם בשנים 1911-1903.
היא למדה בבית הספר היסודי בריין, ולאחר מכן בבית הספר הפרטי מילפילד. בין השנים 2005–2008 למדה באקדמיה למוזיקה ולאמנויות הדרמה של לונדון וסיימה תואר ראשון בהצטיינות.
קריירה

בשנת 2008 הופיעה לראשונה בתפקיד אורח בסדרת הדוקו-דרמה הבריטית "Banged Up Abroad" של ערוץ 5.
בשנת 2009 הופיעה בסרט התיעודי "New Town", שם זכתה בפרס באפט"א הסקוטי בקטגוריית תגלית חדשה.
בסתיו 2010 הופיעה בתיאטרון גלוב במחזה של נל ליישון, "בדלאם". באותה שנה גם גילמה את דמותה של המשרתת גוון בעונה הראשונה של סדרת הדרמה אחוזת דאונטון.
בשנת 2012 הצטרפה לסדרה "משחקי הכס" של רשת HBO כייגריט הפראית שמנהלת רומן עם ג'ון סנואו.
משנת 2017 מגלמת את עורכת הדין מיה רינדל בסדרת הדרמה האמריקאית "הטובות לקרב".
חיים אישיים

ב-2011, לסלי החלה לצאת עם השחקן קיט הרינגטון, שגילם את מושא האהבה שלה, ג'ון סנואו, בסדרה "משחקי הכס". הם נישאו ב-23 ביוני 2018, ובנם הראשון נולד בינואר 2021. בפברואר 2023 הודיע הרינגטון שהם מצפים לילדם השני. ביולי 2023 אישרו בני הזוג את לידת בתם השנייה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | עכשיו זה טוב | פיונה |  |
| 2014 | ירח דבש (אנ') | בי |  |
| 2015 | צייד המכשפות האחרון (אנ') | קלואי |  |
| 2016 | Sticky Notes | את'אנה |  |
| 2016 | מכתבים מבגדד (אנ') | גרטרוד בל | דיבוב |
| 2016 | מורגן (אנ') | איימי מנסר |  |
| 2022 | מוות על הנילוס | לואיז בורגט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | Banged Up Abroad | קים | פרק: "Lima" |
| 2009 | New Town | ריהאן | סרט טלוויזיה של BBC Four |
| 2010, 2015 | אחוזת דאונטון | גוון דוסון | תפקיד ראשי (עונה 1) תפקיד אורח (עונה 6); 8 פרקים |
| 2011 | Case Histories | לורה וייר | 2 פרקים |
| 2012 | ורה (אנ') | לנה הולגייט | פרק: "The Ghost Position" |
| 2012–2014 | משחקי הכס | ייגריט | 17 פרקים |
| 2014 | Blandings | ניאגרה דונלדסון | פרק: "Custody of the Pumpkin" |
| 2014 | אוטופיה | מילנר הצעירה | פרק: "#2.1" |
| 2014 | The Great Fire | שרה פארינר | 4 פרקים |
| 2015 | לות'ר | אמה ליין | 2 פרקים |
| 2016 | Revolting Rhymes | כיפה אדומה | דיבוב; 2 פרקים |
| 2017–2019 | הטובות לקרב | מיה רינדל | תפקיד ראשי (עונות 3-1); 30 פרקים |
| 2021–2023 | חקירה במצולות | קירסטן לונגאייקר | תפקיד ראשי (2 עונות); 12 פרקים |
| 2022 | אשתו של הנוסע בזמן | קלייר אבשייר | תפקיד ראשי; 6 פרקים |
| 2023 | The Salvation | אנה | פודקאסט; 8 פרקים |
| TBA | Miss Austen |  | מיני-סדרה עתידית של BBC |
הערות שוליים

↑  "Rose Leslie". TV Guide. אורכב מ-המקור ב-13 בספטמבר 2015. נבדק ב-4 באפריל 2016. {{cite journal}}:  (עזרה)
| --- | --- |
בקרת זהויות :  PLWABN: 9812451386905606  BnF: cb170578393 (data)  GND: 1066385181  ISNI: 0000 0004 0200 7126  LCCN: no2013011470  NKC: xx0305702  NLK: KAC2020P7218  NTA: 421452269  SUDOC: 197904122  VIAF: 296701090   WorldCat (עם VIAF): 296701090
ריצ'רד המילטון (מתמטיקאי)

| --- | --- |

ריצ'רד המילטון, 1982
 לידה:  19 בדצמבר 1943 סינסינטי, ארצות הברית 
 פטירה:  29 בספטמבר 2024 (בגיל 80)
 שם לידה:  Richard Streit Hamilton 
 ענף מדעי:  מתמטיקה
 מקום מגורים:  ארצות הברית 
 מקום לימודים:  אוניברסיטת פרינסטון  אוניברסיטת ייל  תיכון וולנט הילס 
 מנחה לדוקטורט:  Robert Gunning 
 מוסדות:  אוניברסיטת קולומביה 
 תלמידי דוקטורט:  מרטין לו, Lang-Fang Wu, קווין דניאל אולוול, סטיבן ג'פרי אלטשולר, Fadi Twainy, טונג לי 
 פרסים והוקרה:  פרס  אוסוולד ובלן בגאומטריה (1996)  פרס שאו במדעי המתמטיקה (2011)  פרס המחקר של מכון קליי (2003)  פרס שאו (2011)  פרס סטיל (2009) 
 
ריצ'רד המילטון (באנגלית: Richard Hamilton;‏ 19 בדצמבר 1943 – 29 בספטמבר 2024) היה מתמטיקאי ופרופסור באוניברסיטת קולומביה.
ביוגרפיה

המילטון למד לתואר ראשון באוניברסיטת ייל בשנת 1963. סיים את עבודת הדוקטורט באוניברסיטת פרינסטון בשנת 1966, בהדרכת פרופ' רוברט גנינג. לאחר מכן לימד באוניברסיטת קליפורניה באירוויין, אוניברסיטת קליפורניה בסן דייגו, אוניברסיטת קורנל ואוניברסיטת קולומביה.
נפטר ב-29 בספטמבר 2024.
עבודה מדעית

עיסוקו העיקרי היה גאומטריה דיפרנציאלית וספציפית באנליזה גאומטרית, ומשוואות דיפרנציאליות חלקיות. נודע בייחוד בגין גילוי זרימת ריצ'י, והגדרת המתווה שמאוחר יותר התבסס עליו גרגורי פרלמן להוכחת השערת הגאומטריזציה של תרסטון שהשערת פואנקרה היא מקרה פרטי שלה. במרץ 2010 הודיע מכון קליי למתמטיקה כי השערת פואנקרה, אחת משבע בעיות המילניום של מכון קליי, הוכחה על ידי גרגורי פרלמן ולכן הוא זכאי לפרס, אולם פרלמן סירב לפרס בטענה שתרומתו של המילטון להוכחת השערת פואנקרה אינה פחותה משלו. ביולי 2011 פרס שאו, בסך מיליון דולר, חולק שווה בשווה בין המילטון לבין דמטריוס כריסטודולו.
פרסים

בשנת 1996 זכה המילטון במדליית אוסוולד ובלן בגאומטריה. בשנת 2003 זכה בפרס המחקר קליי. בשנת 1999 נבחר לחבר באקדמיה הלאומית האמריקאית למדעים, ובשנת 2003 לאקדמיה האמריקאית לאמנויות ולמדעים. בשנת 2009 זכה בפרס לירוי פ. סטיל על תרומתו למחקר.
ביבליוגרפיה

Hamilton, Richard S. (1982). "Three-manifolds with positive Ricci curvature". Journal of Differential Geometry. 17 (2): 255–306. ISSN 0022-040X. MR 0664497.
ICao, Huai-Dong (2003), Collected Papers on Ricci Flow, Boston: International Press, ISBN 1571461108.
הערות שוליים

↑  Prize for Resolution of the Poincaré Conjecture Awarded to Dr. Grigoriy Perelman, אתר מכון קליי למתמטיקה, 18 במרץ 2010.
↑  סטפן אורנס, $500,000 for mathematician who laid Poincaré groundwork, אתר NewSientist,‏ 10 ביולי 2011.
| --- | --- |
בקרת זהויות :  NLI: 987007338054605171  BIBSYS: 8011  CiNii: DA07404766  GND: 1070666459  ISNI: 0000 0001 1084 2736  LCCN: no2005007271  MGP: 28403  NTA: 074970178  RERO: 02-A005923957  SUDOC: 085160555  VIAF: 113153073   WorldCat (עם VIAF): 113153073
רנה קוטי

רנה ז'ולס גוסטב קוטי (בצרפתית: Jules Gustave René Coty; ‏ 20 במרץ 1882 - 22 בנובמבר 1962) היה פוליטיקאי צרפתי שכיהן כנשיא צרפת בשנים 1954–1959. הוא היה הנשיא השני והאחרון של הרפובליקה הצרפתית הרביעית.
בימי כהונתו סבלה הרפובליקה הרביעית הצרפתית מאי יציבות פוליטית. הכישלון הצבאי במלחמת הודו-סין הראשונה (כיום וייטנאם), ואי היכולת לפתור את המשבר המחמיר באלג'יריה רק תרמו לאי יציבות זו. נוסף על כך הייתה גם חזרתו של שארל דה גול לשלטון, אשר הובילה להקמת הרפובליקה הצרפתית החמישית ולעזיבתו מרצון של קוטי בינואר 1959 מנשיאות הרפובליקה כדי לפנות את מקומו לדה גול. קוטי כינה את דה גול כ"המהולל שבצרפתים".
ראשית חייו

רנה קוטי נולד בלה האבר ולמד באוניברסיטה של העיר קן (עיר), שם סיים את לימודיו הגבוהים ב-1902 וקיבל תואר ראשון ושני במשפטים ובפילוסופיה בהתאמה. הוא עבד כעורך דין בעיר הולדתו של לה האבר כמתמחה במשפט הימי ובמשפט מסחרי.
הוא גם היה מעורב בפוליטיקה, כחבר במפלגה הרדיקלית וב-1907 נבחר כחבר במועצה מחוזית. בשנה שלאחר מכן הוא נבחר למועצה הקהילתית לה האבר כחבר באספת השמאל הרפובליקני. הוא שמר על שני תפקידים אלו עד 1919. קוטי גם כיהן כחבר במועצת המחלקות של סן-מריטים בשנים 1913–1942, בעוד הוא הוסיף לכהן כסגן נשיא המועצה מ-1932 עד לסיום כהונתו.
עם פרוץ מלחמת העולם הראשונה התנדב קוטי לצבא צרפת והצטרף לגדוד הרגלים ה-129. הוא נלחם בקרב ורדן. בשנת 1923, קוטי נכנסה ללשכת הצירים, כאשר הוא החליף את ז'ולס סיגפריד כנציג סאן-מריטים. עם זאת, בשלב זה של קריירתו הפוליטית הוא התרחק מן המפלגה הרדיקלית והיה חבר בסיעת האיגוד הרפובליקני. בין 13–23 בדצמבר 1930 כיהן קוטי כמזכיר המדינה לענייני פנים בממשלתו של תיאודור סטיג.
בשנת 1936, נבחר קוטי לסנאט הצרפתי כנציג מחוז סן-מריטים. הוא היה אחד מחברי הקונגרס הצרפתי שבעשירי ביולי 1940 הצביעו בעד להעניק לאנרי פיליפ פטן סמכויות נרחבות, לרבות סמכות לכתוב חוקה חדשה, "שתבטיח את זכויות העובד, המשפחה והמולדת", ובכך להביא להקמת ממשלת וישי הנתמכת בידי גרמניה הנאצית. קוטי נשאר יחסית לא פעיל במלחמת העולם השנייה, אם כי הוא טיהר את שמו (כאחד שתמך בצרפת של וישי לאחר המלחמה.
החיים שאחרי המלחמה ונשיאותו

הוא היה חבר באספה הלאומית המכוננת מ-1944 עד 1946 ועמד בראש הקבוצה הרפובליקנית העצמאית הימנית, שהפכה מאוחר יותר למרכז הלאומי של העצמאים והאיכרים. קוטי נבחר להאספה הלאומית ב-1946 כנציגה של סן-מריטים, ומנובמבר 1947 עד ספטמבר 1948 הוא כיהן כשר השיקום והפיתוח העירוני בממשלותיהם של רוברט שומאן ואנדרה מארי. קוטי נבחר כחבר הסנאט (צרפת) בנובמבר 1948 וכיהן כסגן נשיא הסנאט משנת 1952.
קוטי היה מועמד לנשיאות צרפת ב-1953, אם כי לא היה סביר שייבחר. אף על פי כן, ולמרות שתים עשרה הצבעות רצופות, הצליח ראש ממשלת צרפת ז'וזף לניאל, המועמד המועדף של הימין להשיג את הרוב המוחלט הנדרש להיבחר לנשיאות צרפת, אך הוא פרש בשיא. בעקבות נסיגתו של מועמד ימין נוסף, לואי ז'קינו, נבחר סוף סוף קוטי בהצבעה השלוש עשרה לנשיאות ב-23 בדצמבר 1953.
נשיאותו הייתה מושפעת מחוסר היציבות הפוליטית של הרפובליקה הרביעית ומהמשבר המחריף באלג'יריה. עם העמקת המשבר ב-1958, ב-29 במאי פנה הנשיא קוטי לשארל דה גול וכינה אותו "המהולל שבצרפתים" וביקש ממנו להתמנות לראש הממשלה האחרון של הרפובליקה הרביעית. קוטי איים להתפטר אם המינוי של דה גול לא יאושר על ידי האספה הלאומית. דה גול ניסח חוקה חדשה, וב- 28 בספטמבר נערך משאל עם, שבו 79.2% מהמצביעים תמכו בהצעות שהובילו להקמת רפובליקה החמישית. דה גול נבחר לנשיא הרפובליקה החדשה על ידי הפרלמנט בדצמבר וקוטי עזב את תפקידו ב-9 בינואר 1959. קוטי היה חבר המועצה החוקתית משנת 1959 עד מותו בשנת 1962.
ראו גם

ראש ממשלת צרפת
הערות שוליים

↑  סמכות לפטן ולאואל להכין חוקה חדשה, דבר, 10 ביולי 1940
| נשיאי צרפת |
| --- | --- | --- |
| הרפובליקה הצרפתית השנייה | ז'אק-שארל דופונט דה ל'אור • לואי נפוליאון בונפרטה | דגל צרפת |
| הרפובליקה הצרפתית השלישית | אדולף טייר • פטריס דה מק-מהון • ז'יל גרווי • מארי פרנסואה סדי קארנו • ז'אן קזימיר-פרייה • פליקס פור • אמיל לובה • ארמאן פלייר • רמון פואנקרה • פול דשאנל • אלכסנדר מילראן • גסטון דומרג • פול דומר • אלבר לברן | דגל צרפת |
| הרפובליקה הצרפתית הרביעית | ונסן אוריו • רנה קוטי | דגל צרפת |
| הרפובליקה הצרפתית החמישית | שארל דה גול • ז'ורז' פומפידו • ואלרי ז'יסקר ד'אסטן • פרנסואה מיטראן • ז'אק שיראק • ניקולא סרקוזי • פרנסואה הולנד • עמנואל מקרון | דגל צרפת |
| --- | --- |
בקרת זהויות :  PLWABN: 9810673029905606  BnF: cb12204331v (data)  GND: 118670220  ISNI: 0000 0000 9527 6464  LCCN: n91044665  Léonore: 92488  SNAC: w6n341cm  SUDOC: 027629376  VIAF: 54942275   WorldCat (עם VIAF): 54942275